stanford-oval/wikipedia huggingface dataset:
Ahvenlampi (Parkano, Viitalankylä)
Maantietoa

Lammen pituus on 400 metriä, leveys 200 metriä ja sen pinta-ala on 5,3 hehtaaria. Se sijaitsee Kovesjärven pohjoispuolella Viitanevan reunalla. Sen ympäristö on kangasmetsää ja lammen rannat ovat avosuota. Ympäröivien soiden suo-oja laskevat avosuon reunalle ja lammen laskuoja lähteen sen itärannalta itään. Se laskee 800 metrin jälkeen Kovesjärven pohjoispäässä olevaan Koveslahteen. Rantaviivan pituus on 950 metriä. Lammen lähellä sijaitsee entinen maatila Ahvenlampi. Rannoilla ei ole rakennuksia eikä rantaan johda tietä.
Historiaa

Vanhassa 1800-luvulla laaditussa pitäjänkartassa erottuu heikosti itärannalla viherällä maalattu niitty. Muuten lampi oli luonnontilainen ja autio.
Vuonna 1952 jätti talollinen Michel Jeremiasson Kovesjärven maatalosta hakmuksen kuivata järvi. Tästä on annettu päätös samana vuonna, mutta päätöspaperi on kadonnut. Koska peruskartan mukaan lampea ympäröivät avuosuon reunus, on osittainen järvenlasku täysin mahdollinen. Sillä pyrittiin luomaan heinäniittyjä karjan rehun kasvattamiseksi.
Aleksandr Skvortsov (kosmonautti)

| Aleksandr Skvortsov |
| --- | --- |

Henkilötiedot
Syntynyt: 6. toukokuuta 1966  Štšolkovo 
Aleksandr Aleksandrovich Skvortsov (ven. Александр Александрович Скворцов; s. 6. toukokuuta 1966 Štšolkovo, Venäjä) on venäläinen kosmonautti.
Skvortsov on naimisissa Elena Georgievna Skvortsovan (o.s. Krasnikova) kanssa. Heillä on yksi tytär, Anna.  Hän harrastaa mm. sukeltamista, jalkapalloa, sulkapalloa, kalastusta, metsästystä ja matkailua. Hänen isänsä Aleksandr oli myös kosmonautti, joka ei kuitenkaan käynyt avaruudessa.
Koulutus

Skvortsov  valmistui Stavropolin ilmavoimien koulusta ohjaaja-insinöörinä vuonna 1987 ja vuonna  1997 ilmapuolustusakatemiasta. Hän on Venäjän ilmavoimien eversti. Nykyään hän opiskelee lakitiedettä. Hänellä on yli tuhat lentotuntia muun muassa MiG-23:n ja Su-27:n lentäjänä.
Ura avaruuslentäjänä

Skvortsov  valittiin 28. heinäkuuta 1997 kosmonauttikoulutukseen. Skvortsov suoritti Venäjän avaruusjärjestön (Roskosmos) kosmonautin peruskoulutuksen tammikuusta 1998 marraskuuhun 1999.  Hän sai testi-kosmonautin kelpoisuuden marraskuussa 1999.  Tammikuusta 2000 lähtien hän on saanut jatkokoulutusta Kansainväliseen avaruusasemaan (ISS). Maaliskuussa 2008  Skvortsov nimitettiin ISS:n Retkikunta 21/22 varamiehistöön lentoinsinööriksi ja Sojuz TMA:n komentajaksi.
Hänet nimitettiin ISS:n Retkikunta 23:n lentoinsinööriksi.  Hän toimi myös Retkikunta 24:n komentajana. Skvortsov laukaistiin ISS:lle 2. huhtikuuta 2010 lennolla Sojuz TMA-18. Hän palasi Maahan Sojuz TMA-18:lla 25. syyskuuta 2010.
Aiheesta muualla

Wikimedia Commonsissa on kuvia tai muita tiedostoja aiheesta .
NASAn elämäkerta (englanniksi)
Spacefacts.de:n elämäkerta (englanniksi)
Skvortsovin avaruuslentoa  edeltävä haastattelu NASAn sivulla (Arkistoitu – Internet Archive)(23.3.2010) (englanniksi)
Ahvenlampi (Perho, Salamajärven Tausmaa)

| Ahvenlampi |
| --- | --- |
Valtiot:  Suomi
Maakunnat:  Keski-Pohjanmaa
Kunnat:  Perho
Koordinaatit:  63°21′12″N, 24°37′08″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Isojoen–Jääjoen valuma-alue (14.45)
Laskujoki:  suo-oja 
Järvinumero:  14.454.1.009
Mittaustietoja
Pinnankorkeus:  179,7 m  
Pituus:  510 m  
Leveys:  280 m  
Rantaviiva:  1,262 km  
Pinta-ala:  9,018 ha  
Saaria:  ei saaria 
 fiAhvenlampi 
Ahvenlampi  on Keski-Pohjanmaalla Perhossa  Salamajärven lähellä sijaitseva lampi.
Maantietoa

Lampi on 510 metriä pitkä, 280 metriä leveä, ja sen pinta-ala on 9,0 hehtaaria. Lammella ei ole kartan mukaan saaria.  Sen rantaviivan pituus on 1,3 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Isojoen–Jääjoen valuma-alueella (14.45), jonka Alajoen valuma-alueeseen (14.454) se kuuluu. Lammen vedenpinnan korkeus on 179,7 metriä mpy.
Tero Ridanpää

Tero Ridanpää (s. 6. toukokuuta 1972 Jyväskylän mlk) on suomalainen pikajuoksija. Hän edusti Jyväskylän Kenttäurheilijoita ja hänen valmentajanaan toimi Tapani Keränen. Aikuisten SM-kisoissa Ridanpää voitti ulkoradoilta kaksi hopeaa ja yhden pronssin 100 metrin juoksussa sekä yhden kullan, kaksi hopeaa ja kaksi pronssia 4 × 100 metrin viestijuoksussa. Sisäradoilta hän voitti yhden kullan 60 metrin juoksussa. Virallisissa kilpailuissa Ridanpää ei ole kilpaillut vuoden 2000 jälkeen. Ridanpään 100 metrin juoksun ennätys 10,47 s on vuodelta 1998.
Tick Tock (Clean Banditin ja Mabelin kappale)

| ”Tick Tock” Clean Bandit & Mabel ft>  24kGoldn |
| --- | --- | --- |

Singlen tiedot
 Julkaistu: 21. elokuuta 2020
 Formaatti: digitaalinen lataus
 Tuottaja(t): Mark Ralph, Jack Patterson, Grace Chatto
 Tyylilaji: tanssipop, europop, klassinen crossover
 Kesto: 02.58
 Levy-yhtiö: Atlantic
Clean Banditin muut singlet
| ”Caution (Remix)” 2020 | ”Tick Tock” 2020 | ”Higher” 2021 |
Mabelin muut julkaisut
| ”West Ten” 2020 | ”Tick Tock” 2020 | ”Let Them Know” 2021 |
24kGoldnin muut julkaisut
| ”Belt” 2020 | ”Tick Tock” 2020 | ”Me Gusta” 2020 |
Tick Tock on brittiläisyhtyeen Clean Banditin ja brittiläislaulajan Mabelin musiikkikappale, jolla vierailee myös yhdysvaltalaisräppäri 24kGoldn. Sen julkaisi Atlantic Records Clean Banditin tulevan kolmannen studioalbumin ensimmäisenä singlenä 21. elokuuta 2020. Kappaleen ovat sanoittaneet Mabel, 24kGoldn, Kamille, Grace Chatto ja Jack Patterson, joista kaksi viimeisintä myös tuottivat sen Mark Ralphin kanssa. Kappale on liitetty myös Mabelin High Expectations-debyyttistudioalbumille. Kappaleelle on toteutettu myös itse Clean Banditin ohjaama musiikkivideo, joka julkaistiin singlen julkaisupäivänä.
"Tick Tock" oli kaupallisesti kohtalainen menestys, sen päästyä singlelistan viiden parhaan joukkoon Skotlannissa sekä kymmenen parhaan joukkoon Belgian Valloniassa, Isossa-Britanniassa, Libanonissa ja Slovakiassa. Clean Bandit ja Mabel ovat esittäneet kappaleen livenä muun muassa The Voice Kids UK:n neljännen tuotantokauden finaalissa 29. elokuuta 2020.
Käännös suomeksi
The New York Observer

Lehden toimitus New Yorkissa
The New York Observer on yhdysvaltalainen viikoittain New Yorkissa ilmestyvä sanomalehti. Lehden perusti Arthur L. Carter vuonna 1987 ja nykyään sen omistaa Jared Kushner. Lehden päätoimittaja on Peter W. Kaplan.
Lehti tunnetaan nykyään erityisesti Candace Bushnellin kolumneista, jotka toimivat pohjana televisiosarjalle Sinkkuelämää
Aiheesta muualla

The New York Observerin kotisivut (englanniksi)
Aina Lähteenoja

Lähteenoja ja muita Porin tyttölyseon opettajia 1921
Aina Johanna Lähteenoja (27. maaliskuuta 1882 Eura – 4. marraskuuta 1952 Helsinki), filosofian tohtori h.c., oli suomalainen tutkija ja poliitikko ja Kokoomuksen kansanedustaja vuosina 1929–1930 Turun pohjoisesta vaalipiiristä. Poliitikon uransa ohessa hän toimi muun muassa opettajana, toimittajana, historian tutkijana ja kääntäjänä.
Lähteenoja kirjoitti Rauman kaupungin historian ja Suur-Huittisten pitäjähistorian, Reposaaren historian ja Suomen luotsi- ja majakkalaitoksen historian.
Lähteenoja toimi ainakin seuraavissa tehtävissä: kansakoulunopettajana Tyrväällä 1903–1904, kansakoulunopettajana Kuopiossa 1906–1907, Joensuun kauppakoulun ruotsin ja saksan kielen opettajana 1909–1912, oikeusministeriön palveluksessa 1919, Suomen raakasokeritehtaan pääkonttorin ja Kangaskeskus oy:n kirjeenvaihtajana Helsingissä 1920–1926, SOK:n valistusneuvojana 1926–1927, Suomen nainen -lehden toimittajana 1919–1926, Ebeneser-säätiö-seminaarin ja sairaanhoitajien jatkokurssien luennoitsijana 1926–1939.
Lisäksi Lähteenoja oli aktiivinen monissa naisyhdistyksissä kuten Kokoomuksen naisvaliokunnassa, Akateemisten naisten yhdistyksessä ja Suomen naisyhdistyksen johtokunnassa. Hän oli myös Suomen Filosofisen yhdistyksen yksi harvoista sen ajan naisalustajista.
Teoksia

Ala-Satakunnan ratsutilat vv. 1701-1702. Satakunta 6. 1926
Matilda Roslin-Kalliola. Satakunnan kirjallisen kerhon julkaisuja 1. WSOY 1926
Naiset mukaan : osuuskauppatoiminnan esittelyä. Suomen osuuskauppojen keskuskunta, Helsinki 1927
Rauman kaupungin historia. II, Rauma 1600-1721. Rauma 1932
Rauman kaupungin historia. III, Rauma 1721-1809. Rauma 1935
Pyynikin peikot ja Helsingin joulutontut: joulutarinoita ; kirj. Karla (Karla Frederiksen) ja Aina (Aina Lähteenoja). Gummerus 1936
Iida Yrjö-Koskinen kodin ja yhteiskunnan naisena. Otava 1938
J. P. Winterin matka Satakuntaan v. 1826. Satakunta XI. 1939
Rauman kaupungin historia. IV, Rauma 1809-1917. Rauma 1939
Reposaaren historia; kirjoittaneet Aina Lähteenoja, Osk. Pulkkinen ja Werner Hacklin. Werner Hacklin, Helsinki 1942
Neljännesvuosisata yhteiskunnallista valistustyötä : Suomen naisten kansallisliiton siveellisyyskomitean 25-vuotinen toiminta : omistetaan Tilma Hainarin muistolle. Suomen naisten kansallisliiton siveellisyyskomitea, Helsinki 1944
Raumo förr och nu; kirj. Aina Lähteenoja, A. B. Tammivaara. Raumo stad, Helsingfors 1945
Rauma vuoteen 1600. Rauman kaupungin historia 1. Rauman kaupungin rahatoimisto, Rauma 1946
Suomen luotsi- ja majakkalaitoksen historia vuoteen 1808. Merenkulkuhallitus, Helsinki 1947
Välähdyksiä Suur-Huittisten historiasta. Suur-Huittisten historiatoimikunta, Vammala 1948
Suur-Huittisten pitäjän historia vuoteen 1639 ; kirj. Aina Lähteenoja ; avustajina Kalevi Virkkala ja Sirkka Valjakka. Vammala 1949
Suomennoksia

Friedrich Schleiermacher : Puheita uskonnosta sen sivistyneille halveksijoille ; ensimmäisestä saksankielisestä painoksesta suomentanut Aina Lähteenoja. WSOY 1920
Karl Girgensohn : Vanhaa totuutta nykyaikaisille : kaksitoista puhetta kristinuskosta ; neljännestä korjatusta painoksesta suom. Aina Lähteenoja. WSOY 1922
Albert Lilius : Koulukasvatusopin pääkysymyksiä. Sivistys ja tiede n:o 69. WSOY 1929, 3. painos 1950
Hetkinen hiljaisuutta. WSOY 1934
Lisiä Rauman kaupungin historiaan. 1, Rauman raastuvanoikeuden pöytäkirjoja vv. 1504-1650. Rauman kaupunki, Rauma 1952
Aiheesta muualla

.aspx Aina Lähteenoja Suomen kansanedustajat. Eduskunta.
Teksti Aina Lähteenojan valokuvasta, joka on Emil Cedercreutzin museon ja Harjulan taiteilijakodin esineistöön kuuluva museoesine
Lähteenojan kirjoittama Neljännesvuosisata yhteiskunnallista valistustyötä:  Suomen naisten kansallisliiton siveellisyyskomitean 25-vuotinen toiminta Kansalliskirjaston digitaalisena aineistona
Afrikannuolihaukka

| Afrikannuolihaukka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Jalohaukkalinnut Falconiformes
Heimo::  Jalohaukat Falconidae
Suku::  Jalohaukat Falco
Laji::  cuvierii
Kaksiosainen nimi
 Falco cuvierii  Smith, 1830 
Katso myös
   Afrikannuolihaukka Wikispeciesissä   Afrikannuolihaukka Commonsissa 
Infobox OKNimi-testi OKIUCN-testi OK: 
Afrikannuolihaukka (Falco cuvierii), myös Falco cuvieri, on afrikkalainen jalohaukka, joka on nimetty Georges Cuvierin mukaan.
Koko ja ulkonäkö

Linnun pituus on 28–30 cm, naaraan paino 186–224 g ja koiraan 125–178 g. Afrikannuolihaukka on pieni, tumma haukka, jolla on pitkät siivet ja oranssinruskea alapuoli. Sukupuolet ovat samannäköisiä, naaras on kookkaampi.
Esiintyminen

Afrikannuolihaukka elää lähes koko Saharan eteläpuolisessa Afrikassa. Länsi-Afrikassa se on paikoin muuttolintu, muualla paikkalintu. Lajin elinympäristön ala on noin 7,9 miljoonaa neliökilometriä ja sen maailman populaatio on kooltaan 10 000–100 000 yksilöä.
Elinympäristö

Laji asuu sademetsissä, kostealla puustoisella savannilla, metsänreunoissa ja laajoilla aukeilla, vuoristossa 2,5–3 kilometrin korkeudelle.
Lisääntyminen

Laji ei rakenna omaa pesää, vaan pesii toisen lintulajin vanhassa pesässä, joskus häätäen pesän omistajan. Naaras munii kaksi tai kolme munaa, joita se hautoo noin 30 päivää. Koiras hankkii ravinnon pesinnän aikana. Poikaset lentävät pesästä kuukauden ikäisinä.
Ravinto

Haukka saalistaa aamu- ja iltahämärissä lentäviä hyönteisiä, etenkin termiittejä, jotka se syö ilmassa. Ruokavalioon kuuluu myös pikkulintuja ja joskus jokin pikkunisäkäs.
Tero Rikkonen

Tero Rikkonen on suomalainen muusikko. Hän on soittanut muun muassa Samae Koskisen, Sami Saaren, Veeti Kallion ja Mikko Leppilammen taustahtyeissä.
Rikkonen soitti vuosina 2014–2015 rumpuja Dingossa. Hän on opiskellut Helsingin Pop & Jazz Konservatoriossa pääaineenaan laulua ja musiikkiteknologiaa.
Tero Pulkkinen

Tero Pulkkinen (s. 1969) on helsinkiläinen laulaja-lauluntekijä ja muusikko. 1990-luvun alussa hän aloitti yhteistyön Veli-Matti Järvenpään kanssa. Hän liittyi Los Olvidadokseen, jossa hän soitti kitaraa, mandoliinia, viulua, banjoa, kosketinsoittimia, haitaria sekä Tex-Mex-musiikille tyypillistä bajo sextoa. V-M Järvenpää Tex-Mex Quintetissä hän toimi myös laulusolistina.
Laulajana ja lauluntekijänä hän on levyttänyt Järvenpään soolo-albumien lisäksi oman yhtyeensä Vibraköörin kanssa. Hän on ollut mukana lauluntekijänä ja muusikkona myös Jorma Kääriäisen, Muskan, Niko Ahvosen, Topi Sorsakosken ja Eero Raittisen albumeilla. Raittisen kanssa hän on esiintynyt eri kokoonpanoissa vuosien varrella, viime vuosina lähinnä NEN-orkesterissa. Muita Tero Pulkkisen yhtyeitä ovat olleet muun muassa Ali ja Rosvot sekä Freud Marx Engels & Jung, johon hän liittyi vuonna 2009.
The Revival (EP)

| The Revival Royce da 5'9" |
| --- | --- | --- |

EP-levyn tiedot
 Julkaistu: 7. heinäkuuta 2009
 Formaatti: digitaalinen julkaisu
 Tuottaja(t): Emile, Nottz, StreetRunner
 Tyylilaji: hip hop
 Kesto: 14.52
 Levy-yhtiö: M.I.C. Records
Royce da 5'9":n muut julkaisut
| Independent’s Day 2005 | The Revival 2009 | Street Hop 2009 |
The Revival on yhdysvaltalaisen rap-artisti Royce da 5'9":n digitaalisesti julkaistu EP. Se julkaistiin 7. heinäkuuta 2009 M.I.C. Recordsin kautta.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Tuottaja(t) | Kesto |  |  |  |  |  |  |
| 1. | "Gun Harmonizing" | Emile | 3.15 |  |  |  |  |  |  |
| 2. | "Count for Nothing" | Nottz | 3.36 |  |  |  |  |  |  |
| 3. | "Warriors" (mukana. Slaughterhouse)  | StreetRunner | 5.09 |  |  |  |  |  |  |
| 4. | "Street Hop 2010" | Nottz | 2.52 |  |  |  |  |  |  |
Theodor Björnström

Johan Theodor Björnström (21. toukokuuta 1890 Joroinen – 10. kesäkuuta 1959 Helsinki) oli suomalainen graafinen suunnittelija, kuvittaja ja taidemaalari.
Björnström vietti lapsuus- ja nuoruusvuotensa Viipurissa jossa hänen isänsä oli rautateiden palveluksessa seppänä. Hän kävi Viipurin taiteenystäväin piirustuskoulua ja opiskeli stipendin saatuaan Münchenin taideakatemiassa Saksassa 1913–1914. Myöhemmin Björnström opiskeli vielä Ateneumissa. Hän oli Kulutusosuuskuntien Keskusliiton palveluksessa mainospäällikkönä 1927–1957. Björnström suunnitteli postimerkkejä (1922 ilmestynyt Eestin tasavallan Kutoja- ja seppä-aiheinen käyttösarja) ja postikortteja sekä teki opetustauluja kouluja varten. Taidemaalarina hän maalasi erityisesti maisemia Kolin ja Pielisjärven seuduilta.
Teoksia

Kolivaara, opetustaulu 1916
Maisema Kolilta, öljymaalaus 1926
Koli, öljymaalaus 1947
Aiheesta muualla

Suomen kuvataiteen bibliografia : Theodor Björnström
The Return of the Northern Moon

| The Return of the Northern Moon Behemoth |
| --- | --- | --- |

Demon tiedot
 Äänitetty : joulukuussa 1992
 Julkaistu: 1993
 Tyylilaji: black metal
 Kesto: 26.59
 Levy-yhtiö: Pagan Records
Behemothin muut julkaisut
| Endless Damnation 1992 | The Return of the Northern Moon 1993 | ...From the Pagan Vastlands 1994 |
The Return of the Northern Moon on Behemothin toinen demo, joka on julkaistu vuonna 1993.
Kappalelista

...Of My Worship – 0.56
Summoning of the Ancient Gods – 7.19
Dark Triumph – 5.08
Rise of the Blackstorm of Evil – 6.33
Monumentum – 1.21 (Intro)
Aggressor – 3.22 (Hellhammer -cover)
Outro – 3.00
Kokoonpano

Nergal – laulu, sähkökitara, bassokitara
Adam "Baal" Muraszko – rummut
Rob Darken – kosketinsoitin (sessiomuusikko)
Aiheesta muualla

The Return of the Northern Moon Discogsissa. (englanniksi)
Albumi The Return of the Northern Moon Encyclopaedia Metallum -sivustolla (englanniksi)
Toiveajattelu

Toiveajattelu on argumentaatiovirhe, jossa asiat nähdään sellaisina kuin ne haluttaisiin olevan sen sijaan, että nähtäisiin ne sellaisina kuin ne itsessään ovat. Toiveajatteluun sortuvat päätöksentekijät sivuuttavat vakuuttavat todisteet, tieteelliset tutkimukset, rationaalisen ajattelun sekä olemassaolevan todellisuuden. Toiveajattelijoiden tavoitteena on ratkaista uskomustensa ja halujensa välinen ristiriita. Sen yleinen kaava on seuraava:
Henkilö X esittää argumentin A
Henkilö X esittää, että A on B
Siispä B on tosi, kun A on tosi
Esimerkkejä toiveajattelusta argumentaatiovirheenä:
Huh huh, onpa ollut kaamean kova ja vaikea kurssi! Mutta onneksi meillä menee loppukokeessa varmasti kaikki hyvin!
Kun pikkuasiat saadaan sujumaan hyvin, isotkin asiat sujuvat ikään kuin itsestään!
Ulkona on lämmintä ja aurinkoista, ostanpa vähän osakkeita! Eivätköhän nekin lähde nousuun.
Myös pörssispekulointi ja uhkapelit perustuvat usein toiveajattelulle, sillä inhimillisillä taloudellisilla toimijoilla on taipumus ylikorostaa onnistumisen mahdollisuutta ja aliarvioida riskit.kenen mukaan?
Tie Tampereelle 1918

| Tie Tampereelle 1918 |
| --- | --- |
 Elokuvan juliste.
Ohjaaja:  Tapio Kalliomäki
Käsikirjoittaja:  Tapio Kalliomäki
Perustuu:  Heikki Ylikankaan teokseen Tie Tampereelle (1993).
Kuvaaja:  Tommi Ylirönni
Leikkaaja:  Joni Trivedi
Valmistustiedot
Valmistusmaa:  Suomi
Tuotantoyhtiö:  Osuuskunta Suora Esitys
Levittäjä:  Pirkanmaan elokuvakeskus r.y.
Ensi-ilta:  6.4.2018
Kesto:  02:03:26
Budjetti:  9000 €
Katsojat:  1320
Aiheesta muualla
IMDb
Elonet
Infobox OKNimi-testi OK: 
Tie Tampereelle 1918 on Tapio Kalliomäen Heikki Ylikankaan teoksen pohjalta käsikirjoittama ja ohjaama elokuva. Siinä on käytetty sisällissodan aikaisia valokuvia ja Viljo Kajavan runoja, jotka lausuu Ahti Jokinen.
Tim Preston

Tim Preston on brittiläinen insinööri. Preston aloitti uransa Formula 1:ssä Williamsilla vuonna 1989. Kausilla 1995–1996 hän toimi Damon Hillin ja kaudella 1997 Heinz-Harald Frentzenin kisainsinöörinä. Kaudeksi 1998 Preston siirtyi Sauberille testiryhmän johtajaksi. Preston palasi takaisin Williamsille vuonna 2000 toimien Jenson Buttonin ja seuraavalla kaudella Juan Pablo Montoyan kisainsinöörinä. Preston jätti Williamsin elokuussa 2004.
Ura

| Kisainsinööri> Kaudet | Kisainsinööri> Kuljettaja | Kisainsinööri> Talli |
| --- | --- | --- |
| 1995–1996 |  Damon Hill | Williams |
| 1997 |  Heinz-Harald Frentzen | Williams |
| 2000 |  Jenson Button | Williams |
| 2001 |  Juan Pablo Montoya | Williams |
Tico Tico Studio

Tico Tico Studio on Kemissä sijaitseva musiikkistudio. Studion perusti basisti Ahti Kortelainen vuonna 1987, vaikka ensimmäiset äänitetyt demot ovat jo vuodelta 1985.
Tico Tico Studio sai nimeä rock- ja metallistudiona Impaled Nazarenen ja Sentencedin julkaistua ensimmäiset albuminsa, minkä seurauksena useat yhtyeet alkoivat äänittää levyjään siellä. Tunnettuja levyttäneitä artisteja ovat muun muassa Sonata Arctica, Jope Ruonansuu ja CMX. Studiolla on nauhoitettu lähes 200 albumia.
Aiheesta muualla

Tico Tico Studion kotisivut (Arkistoitu – Internet Archive)
Tickled Pink

Tickled Pink on vuosina 1978 ja 1981 esitetty australialainen draamasarja. Sarjaa tehtiin kaksi tuotantokautta 12 jakson verran. Sarjan päähenkilöitä esittivät Max Gillies, Bunny Brooke, Martin Harris, Peter Sumner, Barry Lovett ja Jacki Weaver. Mel Gibson esiintyi yhdessä sarjan jaksossa toisella tuotantokaudella.
Aiheesta muualla

Tickled Pink Internet Movie Databasessa (englanniksi)
Tom Sharkey

| Tom Sharkey |
| --- | --- |
 Jeffries vastaan Sharkey.
Henkilötiedot
Koko nimi:  Thomas J. Sharkey
Syntynyt: 26. marraskuuta 1873 Dundalk, Irlanti
Kuollut: 17. huhtikuuta 1953 (79 vuotta) San Francisco, Kalifornia
Kansalaisuus:   Yhdysvallat
Nyrkkeilijä
Lempinimi:  ”Sailor”
Pituus:  173  cm
Painoluokka:  raskassarja
Kätisyys:  oikeakätinen
Ammattilaistilastot
Ottelut:  49
Voitot:  40
– tyrmäysvoitot:  37
Tappiot:  6
Ratkaisemattomat:  0
Ei tuomiota/ mitätöity:  3
”Sailor” Tom Sharkey (26. marraskuuta 1873 – 17. huhtikuuta 1953) oli yhdysvaltalainen nyrkkeilijä, jonka uran huippuvuodet ajoittuivat 1800- ja 1900-lukujen vaihteen tienoolle.
Irlannissa syntynyt Sharkey karkasi nuorena poikana kotoaan ja lähti merille. Vuonna 1892 hän tuli New Yorkiin ja värväytyi Yhdysvaltain laivastoon. Havaijilla ollessaan hän aloitti ammattilaisuransa nyrkkeilijänä ja saavutti 20 peräkkäistä tyrmäysvoittoa.
Ensimmäinen kova koitos Sharkeyllä oli edessään vuonna 1896, kun hän otteli Joe Choynsia vastaan ja voitti tämän kahdeksassa erässä. Silloinen raskaansarjan maailmanmestari James J. Corbett näki ottelun ja haastoi nuoren irlantilaisen. Nelieräinen kamppailu päättyi ratkaisemattomana poliisin keskeytettyä ottelun; yleisö piti Sharkeytä moraalisena mestarina. Seuraavassa ottelussaan Sharkey voitti kolmieräisessä näytösottelussa esikuvansa John L. Sullivanin ennen voittoaan tulevasta raskaansarjan maailmanmestarista Bob Fitzsimmonsista kiistanalaisen kahdeksannen erän virheen seurauksena. Vuonna 1898 hän kärsi tappion tulevaa maailmanmestaria James. J. Jeffriesiä vastaan ja hävisi tuomariäänin, voitti Gus Ruhlinin ensimmäisen erän tyrmäyksellä ja voitti myös toisen kerran urallaan kohtaamansa James J. Corbettin.
Voitettuaan vuonna 1899 Kid McCoyn kymmeneneräisessä ottelussa Sharkey pääsi ottelemaan mestaruudesta Coney Islandille James J. Jeffriesiä vastaan. 25 raivoisan erän jälkeen Jeffries julistettiin voittajaksi. Sharkey jatkoi uraansa ja voitti Joe Goddardin sekä Choynskin ennen tappioitaan Ruhlinille ja Fitzsimmonsille.
Sharkey lopetti uransa vuonna 1904 40 voiton (37 tyrmäyksellä) ja kuuden tappion jälkeen. Vaikka hän ei koskaan voittanut mestaruutta, hän on silti eräs aikansa tunnetuimmista nyrkkeilijöistä. Nyrkkeiluransa jälkeen Sharkey esiintyi vaudeville-näytöksissä yhdessä Jeffriesin kanssa kierrellen ympäri Yhdysvaltoja.
The Return of the Kings

| The Return of the Kings Santa Cruz |
| --- | --- | --- |

Studioalbumin tiedot
 Äänitetty : 2020–2021
 Julkaistu: 26. elokuuta 2022
 Formaatti: CD, vinyyli, digitaalinen lataus, suoratoisto
 Tuottaja(t): Otto Halonen Archie Cruz
 Tyylilaji: hard rock, heavy metal
 Kesto: 37.44
 Levy-yhtiö: M-Theory Audio
Santa Cruzin muut julkaisut
| Katharsis 2019 | The Return of the Kings 2022 |   |
Singlet albumilta The Return of the Kings
 ”Under the Gun” Julkaistu: 25. helmikuuta 2022  ”Here Comes the Revolution” Julkaistu: 22. kesäkuuta 2022  ”Disarm Me” Julkaistu: 17. elokuuta 2022
The Return of the Kings on suomalaisen Santa Cruz -yhtyeen viides studioalbumi, joka julkaistiin M-Theory Audion kautta 26. elokuuta 2022.
Albumi äänitettiin vuosien 2020 ja 2021 aikana Suomessa, ja se työstettiin edellisen levyn Katharsiksen tavoin pääasiassa solisti Archie Cruzin ja tuottajan yhteistyönä. Archie soittaa albumilla kaikki soittimet, ja vastaa tuotannosta Otto Halosen kanssa. Archie on säveltänyt ja sanoittanut kaikki kappaleet, poislukien coverin ”Stay”, sekä CD-bonuskappaleet, joissa on mukana ulkomaisia lauluntekijöitä.
Albumilta on julkaistu singlet ”Under The Gun”, "Here Comes the Revolution" ja ”Disarm Me”. Myös CD-bonuskappaleet ”Moonchild” ja ”Crossfire” julkaistiin singleinä vuonna 2021.
Vastaanotto

Imperiumi antoi albumille arvosanan 5/10. Sen arvostelussa albumia kritisoitiin ideoiden puutteesta ja heikosta kappalelistan rytmityksestä. Soundi antoi albumille kaksi tähteä viidestä.